มุก-วรนิษฐ์ ดาราซีรีส์ดังแจ้งจับ 3 ทวีตโพสต์ใส่ร้าย
เข้าข่ายอนาจารในโลกโซเชียล เพื่อเอาผิดกับผู้ใช้บัญชีทวิตเตอร์ 3 ราย เจ้าตัวเผยโดนมานานจนทนไม่ไหว ต้องหอบหลักฐานเข้าแจ้ง หวังเป็นกรณีศึกษา ต้องให้เกียรติเพื่อนมนุษย์มากกว่านี้นักร้อง-นักแสดงสาวแจ้งความถูกคุกคามในโลกโซเชียล เปิดเผยเมื่อเวลา 16.00 น. วันที่ 16 มี.ค. มุก-วรนิษฐ์ หรือ น.ส.วรนิษฐ์ ถาวรวงศ์ อายุ 23 ปี นักร้อง-นักแสดงหญิง โด่งดังจากการเป็นนักแสดงนำในซีรีส์ Ugly Duckling รักนะ เป็ดโง่ สังกัดจีเอ็มเอ็มทีวี นำหลักฐานกระดาษเอสี่ ที่มีภาพและข้อความใส่ร้ายดูหมิ่นและคุกคามทางเพศ ในโลกโซเชียล เข้าแจ้งความกับ ร.ต.ท.สุวพิชญ สมชาติ รอง สว. (สอบสวน) สน.ทองหล่อ ให้ดำเนินคดีฐานหมิ่นประมาท ทำให้เสื่อมเสียชื่อเสียงกับผู้ใช้บัญชีทวิตเตอร์ 3 ราย ประกอบด้วย ผู้ใช้บัญชีในชื่อ @neeptuneert @ACMfufu และ @tamakomeowmeowน.ส.วรนิษฐ์กล่าวว่า ที่ผ่านมาเคยถูกผู้ใช้ทวิตเตอร์โพสต์ข้อความลักษณะใส่ร้ายเกี่ยวกับเรื่องชู้สาวที่ไม่เคยเกิดขึ้นจริง พร้อมกับคุกคามทางเพศมานานแล้ว ล่าสุดมีผู้โพสต์ข้อความลักษณะลามกอนาจาร ทั้งยังมีคนส่งต่อจำนวนมาก ส่วนที่มาแจ้งความนั้น อยากให้เป็นกรณีศึกษาว่าการกระทำดังกล่าวนั้นเป็นเรื่องที่ผิด เพราะจะให้ไปทวิตตอบกลับคงไม่ใช่เรื่อง ต้องการเอาผิดผู้ใช้ 3 บัญชี ในข้อหาหมิ่นประมาท ทำให้เสื่อมเสียชื่อเสียงดิฉันขอฝากถึงผู้ที่ทวิตว่า อยากให้เกียรติเพื่อนมนุษย์ทุกคน ทุกเพศ ทุกวัยด้วยกันมากกว่านี้ อย่าให้เป็นเรื่องโพสต์เพื่อความสนุกปาก สนุกมือ ขอยืนยันว่าดิฉันไม่เคยรู้จักกับเจ้าของผู้ใช้บัญชีทวิตเตอร์ทั้งสาม ทั้งหมดต่างใช้โปรไฟล์อวตารไม่รู้ตัวตนที่แท้จริง อยากให้ตำรวจสืบหาตัวคนร้ายมาดำเนินคดีให้ถึงที่สุด น.ส.วรนิษฐ์กล่าวหลังสอบสวนเสร็จสิ้น ร.ต.ท.สุวพิชญกล่าวว่า เบื้องต้นรับเรื่องไว้พร้อมสอบปากคำผู้เสียหายก่อนรวบรวมพยานเอกสารทั้งหมดเสนอให้ผู้บังคับบัญชาพิจารณาสั่งการตามขั้นตอนสำหรับมุก-วรนิษฐ์ หรือ น.ส.วรนิษฐ์ ถาวรวงศ์ มีผลงานเพลงประกอบซีรีส์ฮิต อาทิ คนเจ้าชู้ (บีดับบีดู) มาทันเวลาพอดี พูดว่ารักในใจ ทั้งยังแสดงเป็นตัวเอกในซีรีส์เรื่อง Ugly Duckling รักนะเป็ดโง่ รวมถึง ชลาธร ในซีรีส์เรื่อง เมียน้อย ออกอากาศทางช่องจีเอ็มเอ็ม 25
มุก-วรนิษฐ์ นักร้อง-นักแสดงสาว ในซีรีส์ Ugly Duckling รักนะเป็ดโง่ แจ้งความกับตำรวจ สน.ทองหล่อ หลังถูกใส่ร้ายดูหมิ่นและ คุกคามทางเพศ
ข่าวหน้า1,มุก วรนิษฐ์,แจ้งความ,ถูกคุกคาม,ทวิตเตอร์,สน.ทองหล่อ,ข่าววันนี้,ดารา